Tallinna linnaosade noortekeskustes pakutakse suvekuudel puudustkannatavate perede lastele tasuta suppi. Juba teist aastat korraldatavat Nõmme lastekaitse liidu üritust toetab Tallinna linn 2560 euroga.  Nõmme lastekaitse liit jätkab eelmisel suvel alustatud projekti eesmärgiga pakkuda tööpäeviti  vähekindlustatud perede lastele sooja lõunat.  Lasnamäe ja Kopli noortekeskustes pakutakse lõunat 31. augustini, kokku 61 päeval 20 lapsele, Anna Centrum MTÜ-s sama kaua 40 lapsele, Männiku noortekeskuses toitlustatakse 15 last 20 päeva jooksul, Pirita sotsiaalkeskuses toimub toitlustamine kokku 25 päeva jooksul ja söömas käib kümme linnaosa last.  Lastega tegelevad vabatahtlikud, noortekeskuses toimub tavapärane töö noortega.